ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการให้ทุนการศึกษาในประเทศพ.ศ.๒๕๕๘[๑] โดยที่เป็นการสมควรกำหนดหลักเกณฑ์ วิธีการและเงื่อนไขการให้ทุนการศึกษาในประเทศของพนักงานสำนักงานคณะกรรมการกำกับกิจการพลังงานอาศัยอำนาจตามความในมาตรา ๓๓ (๘)แห่งพระราชบัญญัติการประกอบกิจการพลังงาน พ.ศ. ๒๕๕๐คณะกรรมการกำกับกิจการพลังงานออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการให้ทุนการศึกษาในประเทศ พ.ศ. ๒๕๕๘ข้อ ๒ระเบียบนี้ให้มีผลใช้บังคับตั้งแต่วันถัดจากวันประกาศเป็นต้นไปข้อ ๓ในระเบียบนี้สำนักงานกกพ.หมายความว่า สำนักงานคณะกรรมการกำกับกิจการพลังงานเลขาธิการ หมายความว่าเลขาธิการสำนักงานคณะกรรมการกำกับกิจการพลังงานคณะกรรมการ หมายความว่าคณะกรรมการพิจารณาให้ทุนการศึกษาพนักงาน หมายความว่าพนักงานของสำนักงาน กกพ. ตามระเบียบคณะกรรมการกำกับกิจการพลังงานว่าด้วยการบริหารงานบุคคลของสำนักงานคณะกรรมการกำกับกิจการพลังงานการศึกษา หมายความว่าการเพิ่มพูนความรู้ด้วยการเรียนตามหลักสูตรของสถาบันการศึกษาเพื่อได้มาซึ่งปริญญาบัตรทุน หมายความว่าค่าใช้จ่ายเพื่อการศึกษาในประเทศ ได้แก่ ค่าเล่าเรียนค่าธรรมเนียมที่เกี่ยวกับการศึกษาสถาบันการศึกษา หมายความว่าสถานศึกษาภาครัฐและสถานศึกษาภาคเอกชน ภายในประเทศซึ่งได้รับการรับรองจากสำนักงานก.พ.ข้อ ๔การให้ทุนมีวัตถุประสงค์ เพื่อเป็นการสร้างและพัฒนาขีดความสามารถของพนักงานให้มีความรู้ความเชี่ยวชาญด้านการกำกับกิจการพลังงานและมีจำนวนมากเพียงพอที่จะดำเนินการให้งานกำกับกิจการพลังงานเกิดผลสัมฤทธิ์มากที่สุดข้อ ๕สำนักงาน กกพ.จะให้ทุนการศึกษาในสาขาวิชาและระดับการศึกษาที่สอดคล้องหรือเป็นประโยชน์ต่องานที่รับผิดชอบของสำนักงานกกพ. ดังนี้(๑) วิศวกรรมศาสตร์ เช่นสาขาวิศวกรรมไฟฟ้ากำลัง วิศวกรรมพลังงาน วิศวกรรมโยธา และวิศวกรรมสิ่งแวดล้อมเป็นต้น(๒) เศรษฐศาสตร์ สาขาเศรษฐศาสตร์เศรษฐศาสตร์การเงิน และเศรษฐสศาสตร์ระหว่างประเทศ(๓) นิติศาสตร์ สาขากฎหมายระหว่างประเทศกฎหมายปกครอง กฎหมายมหาชน กฎหมายเอกชน กฎหมายอาญา กฎหมายพลังงานและกฎหมายสิ่งแวดล้อม(๔) วิทยาการจัดการ สาขาการจัดการพลังงานและการกำกับดูแลกิจการพลังงาน(๕) อื่น ๆ ได้แก่ สาชาบัญชี วิชาการเงินวิทยาการคอมพิวเตอร์ (Computerscience)และระบบสารสนเทศเพื่อการจัดการ (MIS)ข้อ ๖พนักงานที่จะขอรับทุนการศึกษา ต้องมีคุณสมบัติและไม่มีลักษณะต้องห้ามดังนี้(๑) มีอายุงานไม่น้อยกว่า ๒ ปี(๒) จบการศึกษาระดับปริญญาตรีขึ้นไป(๓)พนักงานที่จะขอรับทุนการศึกษาระดับปริญญาโทและระดับปริญญาเอก มีอายุไม่เกิน ๔๐ ปีณ วันที่ยื่นขอรับทุนการศึกษา(๔)ไม่อยู่ระหว่างถูกตั้งกรรมการสอบสวนทางวินัย หรือถูกฟ้องเป็นจำเลยในคดีอาญาหรืออยู่ระหว่างการถูกลงโทษทางวินัยหรือทางอาญา(๕)ไม่อยู่ในระหว่างการสมัครขอรับทุนจากหน่วยงานอื่นหรือเคยได้รับทุนการศึกษาตามระเบียบนี้(๖) พนักงานที่จะขอรับทุนการศึกษาจะต้องได้รับการตอบรับให้เข้าศึกษาหรือกำลังศึกษาในคุณวุฒิ(ปริญญา สาขา และสถาบันการศึกษา) ซึ่งได้รับการรับรองจากสำนักงาน กพ.ข้อ ๗พนักงานผู้ได้รับทุนการศึกษาจะต้องสำเร็จการศึกษาตามระยะเวลาที่กำหนดไว้ในหลักสูตรของสถาบันการศึกษานั้นกรณีที่ได้ผู้รับทุนการศึกษา ไม่สามารถสำเร็จการศึกษาได้ตามระยะเวลาที่กำหนดไว้ตามวรรคหนึ่งสามารถขอขยายระยะเวลาศึกษาต่อและระยะเวลาการลาศึกษาได้โดยความเห็นขอบของคณะกรรมการ แต่จะไม่ได้รับทุนการศึกษาเพิ่มเติมข้อ ๘ให้สำนักงาน กกพ แต่งตั้งคณะกรรมการพิจารณาให้ทุนการศึกษา ประกอบด้วย(๑) เลขาธิการ หรือผู้ที่เลขาธิการมอบหมายเป็นประธานกรรมการ(๒)รองเลขาธิการหรือผู้ช่วยเลขาธิการที่กำกับดูแลหน่วยงานบริหารงานบุคคล เป็นกรรมการ(๓) รองเลขาธิการผู้ช่วยเลขาธิการหรือผู้อำนวยการฝ่าย จำนวน ๓ คน เป็นกรรมการ(๔) ผู้อำนวยการส่วนบริหารงานบุคคลเป็นเลขานุการสำนักงาน กกพ.อาจตั้งผู้แทนจากสถาบันการศึกษาที่มีความรู้และความเชี่ยวชาญอันเป็นประโยชน์ต่อการปฏิบัติงานเป็นกรรมการหรือที่ปรึกษา ก็ได้ข้อ ๙ให้คณะกรรมการพิจารณาให้ทุนการศึกษามีอำนาจหน้าที่ ดังนี้(๑) กำหนดรายละเอียดการให้ทุนการศึกษา ได้แก่การรับสมัคร ระดับการศึกษา สถานที่ศึกษา จำนวนทุนการศึกษา หลักเกณฑ์การคัดเลือกวิธีการเบิกจ่ายเงิน การจัดทำสัญญา วิธีการควบคุมดูแล และติดตามผล เป็นต้น(๒) ดำเนินการให้ทุนการศึกษา ประกอบด้วยการคัดเลือก การประกาศผล การคัดเลือกควบคุมดูแลและติดตามผล ตลอดจนการใด ๆที่เกี่ยวข้องกับการให้ทุนการศึกษาให้สำนักงาน กกพ.ออกประกาศเกี่ยวกับรายละเอียดการให้ทุนการศึกษารวมทั้งการดำเนินการให้ทุนการศึกษาตาม(๑) และ (๒) ข้อ ๑๐การปฏิบัติงานชดใช้ทุนและชดใช้คืนเงินทุนหากพนักงานผู้รับทุนการศึกษาผิดสัญญา(๑) พนักงานผู้รับทุนการศึกษาจะต้องทำสัญญารับทุนและสัญญาค้ำประกันกับสำนักงานกกพ. ตามแบบที่สำนักงาน กกพ. กำหนดโดยผู้ที่ได้รับทุนการศึกษาต้องชดใช้ทุนโดยต้องกลับเข้าปฏิบัติงานเป็นระยะเวลาไม่น้อยกว่าสองเท่าของระยะเวลาที่ลาไปศึกษา(๒)กรณีพนักงานผู้รับทุนการศึกษาไม่กลับมาปฏิบัติงานด้วยเหตุใด ๆ ก็ดีพนักงานผู้รับทุนการศึกษาต้องชดใช้เงินทุน ให้แก่สำนักงาน กกพ.ตามจำนวนเงินที่ได้จ่ายไปพร้อมเบี้ยปรับอีกสองเท่า และชดใช้เงินแก่สำนักงาน กกพ.ตามจำนวนเงินเดือนรวมทั้งเงินเพิ่มและเงินอื่นใดที่ได้รับระหว่างการลาศึกษาที่ทางสำนักงาน กกพ.ได้จ่ายไปพร้อมเบี้ยปรับอีกสองเท่า(๓)พนักงานผู้ได้รับทุนการศึกษาที่เลือกเรียนนอกเวลาทำงานปกติต้องปฏิบัติงานให้สำนักงาน กกพ.เป็นระยะเวลาเท่ากับครึ่งหนึ่งของระยะเวลาที่ใช้ในการศึกษาหรือหากไม่สามารถปฏิบัติงานได้ต้องชดใช้เงินทุนที่ได้รับไปทั้งหมดพร้อมเบี้ยปรับอีกหนึ่งเท่าให้แก่สำนักงานกกพ.กรณีที่พนักงานผู้รับทุนการศึกษาปฏิบัติงานไม่ครบตามเวลาดังกล่าวให้พนักงานผู้รับทุนการศึกษาชดใช้เงินและเบี้ยปรับลดลงตามส่วนเวลาที่พนักงานผู้รับทุนการศึกษาปฏิบัติงานไปบ้างแล้วข้อ ๑๑พนักงานผู้รับทุนการศึกษา จะเปลี่ยนแปลงสาขา สถานศึกษา กำหนดเวลาหรือแนวทางการศึกษาให้ผิดไปจากที่ได้รับอนุมัติไม่ได้เว้นแต่จะมีเหตุผลและความจำเป็นหรือข้อเสนอแนะจากสถานศึกษาและได้รับความเห็นชอบจากสำนักงานกกพ. แล้วข้อ ๑๒การรายงานผลการศึกษาพนักงานผู้รับทุนการศึกษาต้องทำวิทยานิพนธ์หรือสารนิพนธ์ในหัวข้อที่เกี่ยวข้องกับสาขาที่ได้รับการจัดสรรทุนและมีเนื้อหาเกี่ยวกับภารกิจหน้าที่ของสำนักงานกกพ.โดยพนักงานผู้รับทุนการศึกษาต้องรายงานผลการศึกษาพร้อมแนบใบแสดงผลการศึกษาต่อสำนักงานกกพ. ทุกภาคการศึกษาเพื่อสำนักงาน กกพ.จะได้ดำเนินการเบิกจ่ายทุนการศึกษาในภาคการศึกษาต่อไปหากพนักงานผู้รับทุนการศึกษาไม่ส่งรายงานตามกำหนดหรือผลการเรียนไม่ผ่านเกณฑ์ที่มหาวิทยาลัยกำหนดผู้รับทุนการศึกษาต้องชี้แจงเหตุผลต่อคณะกรรมการ โดยคณะกรรมการจะรายงานต่อสำนักงานกกพ. เพื่อพิจารณาต่อไป ทั้งนี้ สำนักงานกกพ. อาจพิจารณาระงับการให้ทุนการศึกษาได้ หากสำนักงาน กกพ.พิจารณาแล้วเห็นว่าพนักงานผู้รับทุนการศึกษาไม่สามารถสำเร็จการศึกษาได้ภายในระยะเวลาที่กำหนดข้อ ๑๓การสำเร็จการศึกษาพนักงานผู้รับทุนการศึกษาจะต้องศึกษาในสาขาวิชาคณะ และมหาวิทยาลัยตามที่ได้รับอนุมัติจากสำนักงาน กกพ. และจะสิ้นสุดการรับทุนเมื่อพนักงานผู้รับทุนการศึกษาสำเร็จการศึกษาในหลักสูตรที่ได้รับทุนกรณีเมื่อครบเวลาที่ได้รับอนุมัติหรือสำเร็จการศึกษาก่อนครบกำหนดเวลาที่ได้รับอนุมัติพนักงานผู้ได้รับทุนการศึกษาจะต้องกลับมารายงานตัวเพื่อเข้าปฏิบัติงานและรายงานผลการศึกษาให้สำนักงาน กกพ. ทราบภายใน ๓๐วันตั้งแต่วันที่สำเร็จการศึกษาโดยผู้สำเร็จการศึกษาแล้วต้องส่งเอกสารแสดงผลการศึกษาพร้อมเอกสาร ดังนี้(๑) สำเนาใบทะเบียนผลการศึกษาฉบับสมบูรณ์ ๑ฉบับ(๒) วิทยานิพนธ์ หรือสารนิพนธ์ ๑ เล่ม(๓) แผ่น CD บันทึกข้อมูลวิทยานิพนธ์หรือสารนิพนธ์ ๑แผ่นข้อ ๑๔เมื่อพนักงานผู้รับทุนการศึกษากลับเข้าปฏิบัติงานเพื่อชดใช้ทุนแล้วให้ต้นสังกัดรายงานความก้าวหน้าในการปฏิบัติงานให้สำนักงาน กกพ. ทราบทุกหกเดือนตลอดระยะเวลาที่ชดใช้ทุนข้อ ๑๕สำนักงาน กกพ. มีสิทธิที่จะเรียกให้พนักงานผู้รับทุนการศึกษากลับมาปฏิบัติงานได้ตามความจำเป็นและประโยชน์ของสำนักงาน กกพ. ทั้งนี้ให้พนักงานผู้รับทุนการศึกษาปฏิบัติตามระเบียบนี้โดยเคร่งครัดข้อ ๑๖ค่าใช้จ่ายเพื่อเป็นทุนการศึกษาในสถานศึกษา ให้เบิกได้ดังนี้(๑) ค่าเล่าเรียนตามที่จ่ายจริง(๒)ค่าธรรมเนียมที่เกี่ยวข้องกับการศึกษาตามที่จ่ายจริง ทั้งนี้ไม่รวมถึงค่าใช้จ่ายในการเดินทางดูงานหรือทำวิจัยในต่างประเทศแม้ว่าค่าใช้จ่ายดังกล่าวจะเป็นส่วนหนึ่งของหลักสูตรที่สถาบันการศึกษานั้น ๆกำหนดไว้ก็ตามข้อ ๑๗เลขาธิการมีอำนาจพิจารณาอนุมัติการให้ทุนการศึกษาภายใต้กรอบงบประมาณประจำปีที่จัดสรรไว้รวมถึงอนุมัติระยะเวลาในการลาไปศึกษาของพนักงานผู้รับทุนการศึกษาเมื่อเลขาธิการอนุมัติตามวรรคแรกแล้วให้ถือว่าพนักงานผู้รับทุนการศึกษาได้รับการอนุมัติการลาไปศึกษาตมระเบียบคณะกรรมการกำกับกิจการพลังงานว่าด้วยการลาไปศึกษาของพนักงานสำนักงานคณะกรรมการกับกิจการพลังงาน โดยอนุโลมข้อ ๑๘ให้ประธานกรรมการกำกับกิจการพลังงานเป็นผู้รักษาการตามระเบียบนี้และวินิจฉัยชี้ขาดปัญหาเกี่ยวกับการปฏิบัติตามระเบียบนี้ประกาศณ วันที่ ๖ กรกฎาคม ๒๕๕๘พรเทพ ธัญญพงศ์ชัยประธายกรรมการกำกับกิจการพลังงานศิรวัชร์/จัดทำ๒๑ธันวาคม ๒๕๕๙[๑] ราชกิจจานุเบกษาเล่ม ๑๓๒/ตอนพิเศษ ๑๗๓ ง/หน้า ๑/๒๔ กรกฎาคม ๒๕๕๘